Ellanher Gumarich

**Ellanher Gumarich** var en avalonsk baron av Gumarich. Han tjente som bankieren til hertugen av Coinneach under Tredje Æra. Han var elskeren til grevinne Mindy-Sacheverell og Lizzie Butt, men ble straffet hardt av grevinnens mann da affæren ble avslørt.

## ***Biografi***

### **Tidlig liv**

Ellanher ble født inn i en fattig familie av adelige av Lanzo og Aldegund Gumarich. Ellanher var eldste barnet av ni, og var derfor i en konkurranse mot minst fire av hans yngre søsken.

I et forsøk på å selv komme seg opp i Ellanhers posisjon, prøvde søsknene å forgifte ham eller arrangere ulykker – blant disse var dessuten hans egen mor, som ønsket hennes tredje eldste barn å sitte i denne posisjonen. Ellanher var allikevel kløktig og smart, og sammen med faren, eliminerte de alle søsknene sine – med konsekvensen av lady Gumarich tok sitt eget liv, men tok Lanzo med seg i graven.

### **Bankier i Duchy**

Som baron trengte Ellanher ikke å gjøre noe annet enn å kreve inn skatter og avgifter, samt stå til tjeneste hos *sin* lensherre. Allikevel tok det ikke lang tid før han oppdaget store feil i familiens regnskaper. Han hyrte inn en bankier og en loggfører for å finne ut av familiens seneste transaksjoner, samt hvordan han kunne leve de kommende årene. Ellanher fant i tillegg emnet interessant under samtalene han hadde med arbeidestakerne. De inkluderte ham gradvis mer og mer, og snart valgte Ellanher å ta fagbrev som bankier. Han skaffet seg et renommé som var verdig en fyrste. Hertugen av Coinneach la merke til ham, og Ellanher ble introdusert for den øvrige sosieteten i Coinneach på Duchy Palace. Ellanher fikk kort tid etter et krav: "jobb som hertugens bankier og bokholder – mot betaling, selvsagt – i bytte mot at De unngår å bli gjort et hode kortere etter nevntes vennlige gest på ballet." Ellanher hadde dermed ikke noe annet valg enn å tjene som hertugens økonomi-rådgiver. Ellanher jobbet på spreng hver dag, og han skapte seg dermed en mur rundt seg selv hvor han følte seg trygg.

### **Trekantdrama**

På et tidspunkt ble Ellanher kjent med grevinne Mindy-Sacheverell. Det tok ikke lang tid før han innså at han elsket henne, og ønsket å tilbringe hvert våkne øyeblikk med henne, men han verdsatte hodet høyere enn dagene – nettene var allikevel hennes. Da invasjonen av Pan-Taka sto for døren, dro grevinnen til Duchys bad sammen med en venninne, Lizzie. Ikke lenge etter viste ladyen seg på Duchy Palace, hvor Ellanher kurtiserte henne etter alle kunstens regler før hun lot ham føre henne til sengen. Ellanher visste allikevel om trippel-livet grevinnen levde: hun var sammen med Lizzie Butt om dagen, var sammen med Ellanher Gumarich om natten, og var sammen med Wilbur Sacheverell når han var hjemme.

Uvitende om kosekvensene, fortsatte Ellanher forholdet sitt med grevinnen. På et tidspunkt ble han allikevel kjent med grevinnens elsker nummer to: Lizzie. Da *de* ble oppmerksomme på hverandre, bestemte de seg for se hva grevinnen fikk fra den andre. Etter å ha undersøkt hver kvadratcentimeter av kroppene deres, inviterte Ellanher og Lizzie grevinnen til en trekant.

En gang var Cassidys elskere uforsiktige. Lizzie hadde skrevet et brev til Cassidy en vinter, hvor det sto at hun hadde tenkt å dra til Underverdenen for å bo sammen med en tante – og Ellanher skulle bli med henne. Wilbur så dette, og det tok ikke lang tid før han skjønte hvordan det hele hang sammen. Det tok enda mindre tid før han fikk henrettet Lizzie og Ellanher på bål. Den som bar fakkelen var Cassidy – på ordre av Wilbur, med en kniv mot strupen hennes.

## ***Trivia***

1. *Ellanher* er et germansk navn som er satt sammen av elementene *aljan* "styrke, makt" og *hari* "hær, kriger".
2. *Gumarich*er avledet av de germanske elementene *guma* som betyr "mann" og *ric* som betyr "makt, herkse".
3. Setet som baron av Gumarich skulle gått til Monti Gumarich etter Ellanhers død, men da han var sendt i eksil overtok Wilbur Sacheverell det med makt og gav det til sin yngste sønn: Wandal Sacheverell.